
Αθήνα, 1  Μαρτίου 2013
48ωρη απεργία στην ΕΡΤ
Το Διοικητικό Συμβούλιο της ΕΣΠΗΤ συμμετέχει στη 48ωρη απεργία που κήρυξε το Δ.Σ. της ΕΣΗΕΑ από τις 6 το πρωί του Σαββάτου, 2 Μαρτίου 2013 έως τις 6 το πρωί της Δευτέρας, 5 Μαρτίου 2013 για τους δημοσιογράφους, που εργάζονται στην ΕΡΤ. 

Οι δημοσιογράφοι της ΕΡΤ αντιμετωπίζουν την παράνομη και καταχρηστική συμπεριφορά της Διοίκησης της ΕΡΤ, η οποία δεν καταβάλλει στους δημοσιογράφους από τον περασμένο Νοέμβριο την αμοιβή για την εργασία της Κυριακής, των αργιών και τις υπερωρίες. Οι εργαζόμενοι απαιτούν την άμεση καταβολή των δεδουλευμένων αποδοχών τους. 

Το Δ.Σ. ζητεί, ακόμη, την άμεση αντιμετώπιση και επίλυση των ψευδεπίγραφων συμβάσεων ορισμένου χρόνου, τη μετατροπή τους σε συμβάσεις εξαρτημένης εργασίας αορίστου χρόνου και την αποκατάσταση όλων των συναδέλφων που εργάζονται με το καθεστώς αυτό. Επιπλέον, ζητεί την αποκατάσταση όλων όσοι αδικήθηκαν διαχρονικά και οι οποίοι διατηρούν αναφαίρετο το δικαίωμά τους για εργασία στη δημόσια ραδιοτηλεόραση. 

          Ο Πρόεδρος
                                             Ο Γεν. Γραμματέας

Θέμης Κ. Μπερεδήμας

